Petri (apostolua)

Petri (, Shemayon Keppa, , Shamaon Safa,  , , ; Betsaida,  - Erroma, 64 eta 68 artean) Jesusek hautatutako hamabi apostoluetako bat zen. Haren bizitzaz dakiguna Itun Berrian eta Apostoluen Eginetan agertzen da. Iturri horien arabera, Galileako arrantzalea izan zen, Jesusek buru izateko papera eman ziona (Mateo 16:18; Joan 21:15–16). Elizako aurreko urteetako askok, San Ireneok kasu, apostoluen arteko nagusitasun honen alde egiten zuten.

Erromako Eliza Katoliko, Eliza Ortodoxo eta Eliza Anglikanoaren ustetan, Simon Petri santua da, eta Erroman Elizako sorrerarekin lotzen dute, nahiz eta egungo kristautasunean honen garrantzia eta Aita Santuaren nagusitasuna zehazterakoan bat ez etorri. Batzuek argudiatzen dute bere nagusitasuna ohorezkoa baino ez zela, hau da, berdinen artean burua. Batzuen irudikoz, nagusitasun hori ez zen ondorengoei igarotzekoa. Oro har, protestanteek ez diote santu titulua ematen.

Erromatar Martirologiak ekainaren 29a ezartzen du San Petri eta San Pauloren festarako, egun hori bere heriotzen urteurrena dela baieztatu gabe. Aditu batzuen ustez, San Petriren heriotzaren data 64ko urriaren 13a izan liteke. Usadio kristauan erromatar agintariek gurutzatuta hiltzera zigortu zutela iritzi dute. Usadio horren arabera, hankaz gora gurutzatu zuten San Petri, Jesus bezala ez hiltzearren. Halaber, heriotzaren tokia egungo San Petri basilikako aldare nagusian kokatzen da, usadio beraren aburuz. Artean, zeruko erresumako giltzak eskuetan zituela irudikatzen da San Petri, eta, katolikoek horretan Elizaren gaineko nagusitasuna ikusten dute.

 Izena 

Simon "Keipha" Ben-Yonah / Bar-Yonah, Simon Petri, Cephas edo Keipha izenekin ere ezagutzen da. Azken izen horretatik dator Sabin Aranak proposaturiko euskarazko Kepa.

 Iturriak 
Petriren bizitza berreraikitzeko erabilitako iturriak hiru taldetan bana daitezke:

 Itun Berria, hala nola Pauloen epistolak, non Paulok Petri «Zefas» eta «Petri» deitzen dion, Petriren Epistolak (beraien egiletasuna eztabaidatua den arren), Ebanjelio kanonikoak eta Apostoluen Eginak.
 Hari egozten zaizkion testu apokrifoak, hala nola Petriren Ebanjelioa, Petriren Predikatzea, Petriren Eginak, Petriren eta Andresen Eginak, Petriren eta Hamabien Eginak, Petriren eta Pauloren Eginak, Petriren Apokalipsia eta Petriren Apokalipsi koptoa.
 Elizaren Aiten eta Aita Apostolikoen idazkietan, hala nola Klemente Erromakoa, Polikarpo, Ignazio Antiokiakoa eta Ireneo.

 Erreferentziak 

 Ikus, gainera 
 San Petri basilika
 San Pedro eliza (Zumaia)

 Kanpo estekak 

Kategoria:Apostoluak
Kategoria:Santuak
Kategoria:Aita santuak
Kategoria:Antiokiako patriarkak